text: Besøgsrekord til havemesse
  26 maj 2014 kl. 06.16
  Hus og havemessen på Gram Slot var tilsmilet af godt vejr. Søndag var der besøgsrekord med 8000 gæster.
  - Det er gået over al forventning, siger slotsejer Svend Brodersen. Hele weekenden er publikum strømmet til, og der har været gang i handlen både indenfor og udenfor. Vi har allerede nye ideer til næste års messe.
  Søndagen sluttede med en stor auktion i slotsparken, hvor planter og inventar fra konkurrencehaverne blev sat til salg. Det var Kedde Ebsen og Henry Hedelund fra Gram Slot, der ledede auktionen.
  Og der blev handlet ivrigt. Det var bl.a. sommerblomster til 5 kr. og store, flotte hortensia til 50 kr. Og en stor bøgehæk på 33 meter i to meter højde gik for 10.200 kr.
  TV SYD besøgte havemessen lørdag.
  